**З А П И С Н И К**

Са седме седнице Привременог органа Општине Жагубица, одржане 23.11.2023.године у сали Општинског већа, са почетком у 12,00 часова.

Седму седницу Привременог органа сазвао је Председник Сафет Павловић и њоме председавао. Седници су присуствовали чланови и то: Оливера Пауљескић, Предраг Ивковић и Миле Перић. Члан Привременог органа, Живота Марјановић оправдао је одсуство са седме седнице.

Седници присуствује и секретар Привременог органа Томислав Милојевић.Записник води Десанка Цојкић из Службе за послове Привременог органа општине.

Председник Привременог органа, на основу извештаја о присуству, констатовао је да постоји кворум за рад и пуноважно одлучивање на седници.

Пре утврђивања дневног реда, а у складу са чланом 19. Пословника Привременог органа Општине Жагубица („Сл.гласник Општине Жагубица“, бр.32/2023), председник Привременог органа, предложио је усвајање записника са шесте седнице.

Нико од чланова Привременог органа није ставио примедбе на текст записника са шесте седнице, а након изјашњавања, председник је констатовао да је записник са шесте седнице Привременог органа Општине Жагубица, одржане 15.11.2023.године усвојен једногласно.

Након усвајања записника, председник Привременог органа, предложио је следећи:

**Д Н Е В Н И Р Е Д**

1. Предлог Решења о давању сагласности за закључивање и потписивање појединачног Уговора за набавку материјала – ризле (фракције 4 до 8мм) и индустријске соли са превозом до Жагубице и Крепољина за потребе зимске службе за сезону 2023/2024;
2. Предлог Одлуке о контроли од стране интерне ревизије;
3. Захтев Милић Весне из Осанице за накнаду штете на објекту настале услед пожара;
4. Захтев Недељке Сеиелло из Сига за накнаду штете на објекту настале услед поплава;
5. Захтев Перуничић Драгана из Крепољина за накнаду штете настале услед напада паса луталица на овце и уједа одн.уништња 4.овце;
6. Захтев Бобана Здравковића за једнократну новчану помоћ;

**РАД ПО ДНЕВНОМ РЕДУ**

**1.Предлог Решења о давању сагласности за закључивање и потписивање појединачног уговора за набавку материјала-ризле (фракције 4 до 8мм) и индустријске соли са превозом до Жагубице и Крепољина за потребе зимске службе за сезону 2023/2024**

Дискусије није било. После гласања, председник Привременог органа је констатовао да је предлог једногласно усвојен и да Привремени орган Општине Жагубица, на седмој седници, дана 23.11.2023.године, једногласно усвојио предлог Решења, којим се Јавно комуналном предузећу „Белосавац“ Жагубица, даје сагласност за закључивање и потписивање појединачног Уговора за набавку материјала – ризле (фракције 4 до 8мм) и индустријске соли са превозом до Жагубице и Крепољина за потребе зимске службе за сезону 2023/2024.

**2. Предлог Одлуке о контроли од стране интерне ревизије**

Након краће дискусије издат је Налог о контроли спровођења Одлуке Општинског већа бр.II -01-553-257-1/23 од 29.08.2023.године. По издатом налогу Интерни ревизор има извршити контролу субјекта ревизије Стамбена заједница ''Кнеза Лазара2'' Крепољин чији је законски заступник управник Стамбене заједнице Завиша Стевић из Крепољина

**3. Захтев Милић Весне из Осанице за накнаду штете на објекту настале услед пожара**

Након краће дискусије, Привремени орган Општине Жагубица, утврдио је једногласно да се захтев Милић Весне из Осанице бројI-553-54/2023 од 22. 11. 2023.године,за накнаду штете,проследили Комисији за процену штете од елементарних непогода ради процене штете настале услед пожара и подношења Извештаја о насталој штети и даљем току поступка по захтеву, а да се о томе подносилац захтева обавести.

**4. Захтев Недељке Сеиелло из Сига за накнаду штете на објекту настале у**

Једногласном одлуком чланова Привременог органа, усвојен је захтев Недељке Сеиелло из Сига. После гласања, председник привременог органа, констатовао је да је Привремени орган општине Жагубица, поступајући по захтеву Недељке Сеиелло из Сига, од 20. 11. 2023.године,на својој седници одржаној дана 23. 11. 2023. године, донео одлуку и определио средства у износу од 20.000,00 динара,а на основу Извештаја Комисије за процену штете од елементарних непогода , ради отклањања материјалне штете која је настала услед поплаве и рушења потпорног зида,што је довело до урушавања земљишта одн.појаве клизишта,па је због тога угржена безбедност стамбеног објекта подносиоца.

**5. Захтев Перуничић Драгана из Крепољина за накнаду штете настале услед напада паса луталица на овце и уједа односно уништења четири овце**

Једногласном одлуком чланова Привременог органа, усвојен је захтев Перуничић Драгана из Крепољина. После гласања, председник привременог органа, констатовао је да је Привремени орган општине Жагубица, поступајући по захтеву Перуничић Драгана из Крепољина, од 27. 10. 2023.године, на својој седници одржаној дана 23. 11. 2023. године, донео одлуку и определио средства у износу од 20.000,00 динара, Перуничић Драгану из Крепољина, на основу Потврде ветеринарске станице „Хомоље-Вет“ Жагубица-амбуланта у Крепољину број 377 од 20. 10. 2023.године, а ради отклањања штете коју су причинили пси луталице када су напали стадо оваца подносиоца захтева.

**6.Захтев Бобана Здравковића за једнократну новчану помоћ**

Привремени орган општине Жагубица на својој седници одржаној 23. 11. 2023.године, једногласно је донео закључак да се :

Захтев Здравковић Бобана из Сувог Дола, за једнократну новчану помоћ, бр. I-553-25/2023, упућен Општинском већу општине Жагубица дана 07. 11. 2023. године, проследи Центру за социјални рад општина Петровац на Млави и Жагубица – одељење у Жагубици као надлежном органу на одлучивање и да се подносилац захтева о томе обавести.

Након разматрања поменутог захтева, исцрпљен је дневни ред седме седнице Привременог органа Општине Жагубица . Председник Привременог органа Општине Жагубица Сафет Павловић, закључио је рад седме седнице у 13,00 часова.

**ПРИВРЕМЕНИ ОРГАН ОПШТИНЕ ЖАГУБИЦА**

Број: I-45-1-1/2023

**С Е К Р Е Т А Р** **П Р Е Д С Е Д Н И К**

Томислав Милојевић Сафет Павловић

**ЗАПИСНИЧАР**

Десанка Цојкић